বাংলাদেশ আওয়ামী লীগ ১৯৯৬ সালের নির্বাচনী ইশতেহারে কৃষিকে সর্বোচ্চ অগ্রাধিকার খাত হিসেবে চিহ্নিত করে কৃষির উন্নয়নে সুনির্দিষ্ট কার্যক্রম গ্রহণে অঙ্গীকার ব্যক্ত করে। ১৯৯৬ সালে আওয়ামী লীগ সরকার গঠনের পরপরই নির্বাচনী ওয়াদা এবং সাংবিধানিক দায়িত্ব পালনে কার্যকর পদক্ষেপ নেয়। স্বল্পমেয়াদী পদক্ষেপ হিসেবে জরুরি ভিত্তিতে কৃষিখাতে বিনিয়োগ বৃদ্ধিসহ বিভিন্ন উন্নয়নমুখী সরকারি সহায়তা কার্যক্রম বাস্তবায়ন করে। জাতির পিতার স্বপ্নকে বাস্তবে রূপদান এবং সাংবিধানিক দায়িত্ব অনুযায়ী আওয়ামী লীগ সরকার কৃষক ও কৃষির সার্বিক উন্নয়নের দীর্ঘমেয়াদী পরিকল্পনা হিসেবে ‘জাতীয় কৃষি নীতি, ১৯৯৯ এবং পরবর্তী মেয়াদে ক্ষমতায় আসার পর ‘জাতীয় কৃষি নীতি, ২০১৩ প্রণয়ন করে।